
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02629/1/2013-04
29.08.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 29.08.2014. године, донела је

О Д Л У К A
О  Д О П У Н И  О Д Л У К Е

о акредитацији студијског програма
основних академских студија
Утврђује се да УНИВЕРЗИТЕТ У КРАГУЈЕВЦУ – ФАКУЛТЕТ ТЕХНИЧКИХ НАУКА – ЧАЧАК са седиштем у  DOCVARIABLE ConvertString(Adresa,1,5) \* MERGEFORMAT СВЕТОГ САВЕ 65,  DOCVARIABLE ConvertString(Sediste,1,5) \* MERGEFORMAT ЧАЧАК, ПИБ:  DOCVARIABLE PIB \* MERGEFORMAT 101123484, Матични број: 07181779,  испуњава прописане стандарде за акредитацију студијског програма: основне академске студије – ИНФОРМАЦИОНЕ ТЕХНОЛОГИЈЕ у оквиру поља техничко-технолошких наука и то за упис 80 (осамдесет) студената у седишту Установе, за извођење на српском језику.

Студијски програм је акредитован 27.06.2014. године за упис 40 студената.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У КРАГУЈЕВЦУ – ФАКУЛТЕТ ТЕХНИЧКИХ НАУКА – ЧАЧАК са седиштем у  DOCVARIABLE ConvertString(Adresa,1,5) \* MERGEFORMAT СВЕТОГ САВЕ 65,  DOCVARIABLE ConvertString(Sediste,1,5) \* MERGEFORMAT ЧАЧАК, је дана 18.12.2013. године поднела захтев за акредитацију студијског програма основне академске студије – ИНФОРМАЦИОНЕ ТЕХНОЛОГИЈЕ у оквиру поља техничко-технолошких наука под бројем 612-00-02629/2013-04.
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У КРАГУЈЕВЦУ – ФАКУЛТЕТ ТЕХНИЧКИХ НАУКА – ЧАЧАК и предлог одлуке, достављени су Комисији за акредитацију и проверу квалитета.
Установа је дана 22.07.2014. године поднела захтев са потребном документацијом за повећање броја студената од 40 на 80 за упис на прву годину студија.

Студијски програм припада пољу интердисциплинарних студија у области: индустријско инжењерство и инжењерски менаџмент, електротехничко и рачунарско инжењерство, машинско инжењерство и педагошке науке, што је у складу са законом и листом области коју је утврдио  Национални савет. Назив дипломе ДИПЛОМИРАНИ ИНЖЕЊЕР ИНФОРМАЦИОНИХ ТЕХНОЛОГИЈА је у складу са листом звања коју је утврдио Национални савет, а дужина студија 4 године је у складу са законом.

Програм је прихваћен 10.07.2013. године од стране Наставно научног већа и 26.09.2013. од Сената Универзитета у Крагујевцу. 

Наставно-научно веће Факултета је 16. јула 2014. донело одлуку за повећање броја студената од 40 на 80 за упис на прву годину студија у седишту Установе.

Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 240.

Установа је објавила публикацију о студијском програму и подаци су такође присутни на сајту установе: www.ftn.kg.ac.rs.

Сврха је јасно и недвосмислено формулисана и у складу је  са основним задацима и циљевима установе

Циљеви су јасно дефинисани, посебно у складу са тренутним трендовима у области информационих технологија.

Компетенције свршених студената су јасно дефинисане и у складу су са савременим трендовима у овој области.

Структура курикулума обухвата распоред предмета по семестрима, фонд часова и број ЕСПБ. Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама, предусловима за похађање предмета, садржајем предмета, препорученом литературом, методима извођења наставе, начином провере знања и оцењивања.
Изборност је 25,56%. Подела предмета по групама: АО=15,62%, ТМ=20,09%, СА=29,82%, Н/С=34,47%. 

У курикулуму је предвиђена структура предмета по модулима:

М1 – укупно 40 предмета, 29 обавезних и 11 изборних који се бирају са листе од 22 предмета.

М2 – укупно 40 предмета, 31 обавезних и 9 изборних који се бирају са листе од 18 предмета.

М1 – укупно 40 предмета, 31 обавезних и 9 изборних који се бирају са листе од 21 предмета.

Предвиђена је стручна пракса 1 са 45 часова (остали часови) и 5 бода, стручна пракса 2 са 45 часова и 5 бода, стручна пракса 3 са 45 часова и 5 бода и завршни рад са 6 бодова. 

Активна настава по годинама је: 

I год.- 21,83 часа недељно или 655 часова годишње, предавања су 11 часова недељно или 50,99%.  

II год.- 20,84 часова недељно или 625 часова годишње, предавања су 10,9 часова недељно или 52,30%;   

III год.- 20,17 часова недељно или 605 часова годишње, предавања су 10,85 часова недељно или 59,79%;   

IV год.- 27,1 час недељно или 813 часова годишње, предавања су 10,5 часова несељно или 52,5%;  

Програм је прилагођен савременим кретањима у овој областии студентима пружа неопходно знање за каснији рад на проблематици унапређења информационих технологија.

Програм је у довољној мери усаглашен са другим програмима који се слушају у истој установи. Структура програма јесте усаглшена са најмање три програма иностраних високошколских установа: Програм уписује одговарајући број студената сходно расположивим могућностима установе. При упису се проверавају способности студената које одговарају карактеру студијског програма.

Студенти полагањем испита стичу одређени број ЕСПБ бодова. Број ЕСПБ бодова утврђен је за сваки предмет према оптерећењу студената и према јединственој методологији. Успешност студената у савлађивању одређеног предмета континуирано се прати током наставе и изражава поенима. Предвиђено да студент стиче поене на предмету кроз рад у настави, испуњавањем предиспитних обавеза и полагањем испита при чему је минималан број поена које студент може да стекне испуњавањем предиспитних обавеза током наставе у границама дефинисаних у стандарду. Сваки предмет из студијског програма има јасан и објављен начин стицања поена: број поена које студент стиче по основу сваке појединачне врсте активности током наставе или извршавањем предиспитних обавеза и полагањем испита. 
Оптерећењем наставника на Установи је 5,15 часова недељно, а сарадника 9,13 часова недељно. Наставници стално запослени држе 82,42% наставе.

Укупан број наставника  довољан да покрије укупан број часова наставе на студијском програму. У реализацији студијског програма основних академских студија укључено је 40 наставника (од чега је 35 наставника са пуним радним временом, и за све су дате копије радних књижица, 4 са делом и 1 по уговору). Просечно оптерећење наставника на студијском програму је 1,98 часова. Наставници са пуним радним временом држе 70% наставе. Испуњен је захтев да 70% часова, од активне наставе коју држе наставници, држе наставници  са пуним радним временом.
Број сарадника је 28 сарадника и сви су са пуним радним временом је довољан да покрије укупан број часова наставе на студијском програму. Просечно оптерећење сарадника је 5,57 часова недељно. 
Величина група за предавања и вежбе одговара Допуни стандарда за акредитацију студијских програма у оквиру поља техничко-технолошких наука.
На студијски програм уписује се 80 студената на прву годину студија или укупно 320 студената. 

Обезбеђен је одговарајући простор за извођење наставе. Укупна бруто површина износи 4.151,21 м2 што за 1.577 студента износи бруто 2,92 м2/студенту. Све просторије су опремљене савременом техничком опремом за извођење наставе. На установи, на свим програмима и нивоима студира 1.123 студента. 

Структура простора је: амфитеатар 1, учионица 4, слушаоница 5, лабораторија 16, рачунарских учионица 6, библиотека са 23.911 јединица, читаоница са 56 места, наставничких кабинета 24,студентска служба 3,  секретаријат 11, рачунарски центар, лабораторијске канцеларије 6, студентски парламент 1, техничка служба са 7 просторија, штампарија 1, котларница и помоћне канцеларије 3.

Обезбеђена сва техничка опрема за савремено извођење наставе.

Постоје библиотечки ресурси релевантни за извођење студијског програма. Високошколска установа обезбедила покривеност предмета одговарајућом уџбеничком литературом. Наведена листа уџбеника доступна студентима на студијском програму броји 134 наслова, а листа библиотечких јединица релевантних за студијски програм 134 наслова. Опремљеност училима и помоћним наставним средствима омогућава нормално одвијање наставног процеса, 163 јединице. Наведено је 16 легалних софтвера и 6 уговора са партнерима из области информационих технологија.

Установа је установила процедуре за праћење квалитета студијског програма. Континуирано ће се пратити спровођење плана наставе, као и планова рада за сваки предмет и предузимати мере за унапређење квалитета у погледу курикулума, наставе, наставног особља, оцењивања студената, уџбеника и литературе. Преко студенских анкета проверава се да ли наставници и сарадници имају коректан и професионалан однос према студентима.  
Именована је Комисија за квалитет од 9 чланова из свих структура

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У КРАГУЈЕВЦУ – ФАКУЛТЕТ ТЕХНИЧКИХ НАУКА – ЧАЧАК за студијски програм основне академске студије – ИНФОРМАЦИОНЕ ТЕХНОЛОГИЈЕ у оквиру поља техничко-технолошких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма за упис 80 (осамдесет) студената на прву годину студија, за извођење на српском језику.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

УНИВЕРЗИТЕТ У КРАГУЈЕВЦУ – ФАКУЛТЕТ ТЕХНИЧКИХ НАУКА – ЧАЧАК са седиштем у  DOCVARIABLE ConvertString(Adresa,1,5) \* MERGEFORMAT СВЕТОГ САВЕ 65,  DOCVARIABLE ConvertString(Sediste,1,5) \* MERGEFORMAT ЧАЧАК, ПИБ:  DOCVARIABLE PIB \* MERGEFORMAT 101123484, Матични број: 07181779, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма основне академске студије – ИНФОРМАЦИОНЕ ТЕХНОЛОГИЈЕ у оквиру поља техничко-технолошких наука и то за упис 80 (осамдесет) студената у седишту Установе, за извођење на српском језику. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).
	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап


